ΣΥΜΦΩΝΙΑ υπό μορφή ανταλλαγής επιστολών για την παράταση της προσαρμογής της συμφωνίας μεταξύ της Ευρωπαϊκής Κοινότητας και της Νέας Ζηλανδίας σχετικά με το εμπόριο κρέατος προβάτου, αμνού και αιγός

Επιστολή αριθ. 1

Βρυξέλλες, . . . . . .

Κύριε,

Έχω την τιμή να αναφερθώ στην ανταλλαγή επιστολών του 1989 που αποτελεί συμφωνία μεταξύ της Κοινότητας και της Νέας Ζηλανδίας και προσαρμόζει την κύρια συμφωνία που συνήφθη το 1980 μεταξύ της Κοινότητας και της Νέας Ζηλανδίας σχετικά με το εμπόριο κρέατος προβάτου, αμνού και αιγός.

Έπειτα από πρόσφατες συζητήσεις, έχω την τιμή να προτείνω η συμφωνία που περιέχεται στην προαναφερθείσα ανταλλαγή επιστολών να εξακολουθήσει να ισχύει μετά τις 31 Δεκεμβρίου 1994, με τις ακόλουθες τροποποιήσεις:

1. Η ρήτρα 1 παράγραφος Α της συμφωνίας αντικαθίσταται από το ακόλουθο κείμενο: «Στη ρήτρα 2 της κύριας συμφωνίας, , όπως τροποποιήθηκε από τη ρήτρα 6 της κύριας συμφωνίας, το ανώτατο όριο των 245 000 τόνων που αντιπροσωπεύει το ετήσιο ανώτατο όριο, εκφρασμένο σε μετρικούς τόνους, της συνολικής ποσότητας των ετήσιων εισαγωγών στην Κοινότητα κρέατος προβάτου, αμνού και αιγός από τη Νέα Ζηλανδία, θεωρείται ότι έχει αντικατασταθεί από το όριο των 205 600 και για το πρώτο εξάμηνο του 1995 από 102 800 τόνους. Ως προς τον αριθμό για τους πρώτους έξι μήνες του 1995, μπορεί να υπάρξει υπέρβαση έως 40 000 τόνους, η οποία θα καταλογισθεί στο ανώτατο όριο ή τη δασμολογική ποσόστωση για την επόμενη περίοδο. Το εν λόγω ανώτατο όριο θεωρείται ότι περιλαμβάνει μια μεγίστη ποσότητα για το 1989 6 000 μετρικών τόνων κρέατος αμνού που εισήχθη στην Ευρωπαϊκή Κοινότητα από τη Νέα Ζηλανδία υπό μορφή που δεν έχει ποτέ καταψυχθεί, μέγιστη ποσότητα 7 500 μετρικών τόνων για το 1990, μέγιστη ποσότητα 9 000 μετρικών τόνων για το 1991, μέγιστη ποσότητα 10 500 μετρικών τόνων για το 1992, μέγιστη ποσότητα 12 000 μετρικών τόνων για το 1993, μέγιστη ποσότητα 13 500 μετρικών τόνων για το 1994 και μέγιστη ποσότητα 7 500 μετρικών τόνων για το πρώτο εξάμηνο του 1995.»

2. Στη ρήτρα 4 της συμφωνίας, οι λέξεις «μέχρι τις 30 Ιουνίου 1995» αντικαθιστούν τις λέξεις «μέχρι τις 31 Δεκεμβρίου 1994.»

Εάν τα ανωτέρω είναι αποδεκτά από την κυβέρνησή σας, έχω την τιμή να προτείνω η παρούσα επιστολή και η επιβεβαίωσή σας να συναποτελέσουν συμφωνία μεταξύ της Κοινότητας και της κυβέρνησης της Νέας Ζηλανδίας στο θέμα αυτό.

Με εξαιρετική εκτίμηση,

Εξ ονόματος του Συμβουλίου της Ευρωπαϊκής Ένωσης

Επιστολή αριθ. 2

Βρυξέλλες, . . . . . .

Κύριε,

Έχω την τιμή να σας γνωρίσω τη λήψη σημερινή σας επιστολής, η οποία έχει ως εξής:

«Έχω την τιμή να αναφερθώ στην ανταλλαγή επιστολών του 1989 που αποτελεί συμφωνία μεταξύ της Κοινότητας και της Νέας Ζηλανδίας και προσαρμόζει την κύρια συμφωνία που συνήφθη το 1980 μεταξύ της Κοινότητας και της Νέας Ζηλανδίας σχετικά με το εμπόριο κρέατος προβάτου, αμνού και αιγός.

Έπειτα από πρόσφατες συζητήσεις, έχω την τιμή να προτείνω η συμφωνία που περιέχεται στην προαναφερθείσα ανταλλαγή επιστολών να εξακολουθήσει να ισχύει μετά τις 31 Δεκεμβρίου 1994, με τις ακόλουθες τροποποιήσεις:

1. Η ρήτρα 1 παράγραφος Α της συμφωνίας αντικαθίσταται από το ακόλουθο κείμενο: "Στη ρήτρα 2 της κύριας συμφωνίας, όπως τροποποιήθηκε από τη ρήτρα 6 της κύριας συμφωνίας, το ανώτατο όριο των 245 000 τόνων που αντιπροσωπεύει το ετήσιο ανώτατο όριο, εκφρασμένο σε μετρικούς τόνους, της συνολικής ποσότητας των ετήσιων εισαγωγών στην Κοινότητα κρέατος προβάτου, αμνού και αιγός από τη Νέα Ζηλανδία, θεωρείται ότι έχει αντικατασταθεί από το όριο των 205 600 και για το πρώτο εξάμηνο του 1995 από 102 800 τόνους. Ως προς τον αριθμό για τους πρώτους έξι μήνες του 1995, μπορεί να υπάρξει υπέρβαση έως 40 000 τόνους, η οποία θα καταλογισθεί στο ανώτατο όριο ή τη δασμολογική ποσόστωση για την επόμενη περίοδο. Το εν λόγω ανώτατο όριο θεωρείται ότι περιλαμβάνει μια μεγίστη ποσότητα για το 1989 6 000 μετρικών τόνων κρέατος αμνού που εισήχθη στην Ευρωπαϊκή Κοινότητα από τη Νέα Ζηλανδία υπό μορφή που δεν έχει ποτέ καταψυχθεί, μέγιστη ποσότητα 7 500 μετρικών τόνων για το 1990, μέγιστη ποσότητα 9 000 μετρικών τόνων για το 1991, μέγιστη ποσότητα 10 500 μετρικών τόνων για το 1992, μέγιστη ποσότητα 12 000 μετρικών τόνων για το 1993, μέγιστη ποσότητα 13 500 μετρικών τόνων για το 1994 και μέγιστη ποσότητα 7 500 μετρικών τόνων για το πρώτο εξάμηνο του 1995."

2. Στη ρήτρα 4 της συμφωνίας, οι λέξεις "μέχρι τις 30 Ιουνίου 1995" αντικαθιστούν τις λέξεις "μέχρι τις 31 Δεκεμβρίου 1994."

Εάν τα ανωτέρω είναι αποδεκτά από την κυβέρνησή σας, έχω την τιμή να προτείνω η παρούσα επιστολή και η επιβεβαίωσή σας να συναποτελέσουν συμφωνία μεταξύ της Κοινότητας και της κυβέρνησης της Αυστραλίας στο θέμα αυτό.»

Έχω την τιμή να επιβεβαιώσω ότι η κυβέρνησή μου συμφωνεί με το περιεχόμενο της επιστολής σας.

Με εξαιρετική εκτίμηση,

Εξ ονόματος της κυβέρνησης της Νέας Ζηλανδίας